પ્રસ્તાવિત સૌર પીવી મોડ્યુલ્સ / પેનલ્સ ઉત્પાદન પ્રોજેક્ટ માટે સ્ટેમ્પિંગ અને રજિસ્ટ્રેશન સહિતના જમીનના સંપાદન માટેની તેની યોજના માટે ફંડ એકત્રિત કરવા માટે,તેની કાર્યકારી મૂડી અને સામાન્ય કોર્પસ ફંડની જરૂરિયાત માટે આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૫૪૦૦૦૦૦ ઈકવીટી શેર રૂ. ૩૬ના મુકરર ભાવે ઓફર કરીને રૂ. ૧૯.૪૪ કરોડ એકત્રીત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૨૬.૦૬.૨૦૧૮ ના રોજ ખુલશે અને તા. ૨૯.૦૬.૨૦૧૮ના રોજ બંધ થશે. ઓછામાં ઓછી અરજી ૩૦૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર એન એસ ઈ એસ એમ ઈ ઈમર્જ પર લીસ્ટ થશે. આ ઈસ્યુના લીડ મેનેજર સ્વસ્તિકા ઈન્વેસ્ટમેન્ટ લી છે જયારે અલંકિત એસાઈંગમેન્ટ લી. તેના રજીસ્ટ્રાર છે. આ ઈસ્યુ ભરાઈ ગયા પછી કંપનીની ભરપાઈ થયેલ મૂડીના ૨૬.૪૭% હિસ્સો આપશે. શરુઆતમાં ભાવોભાવ શેર આપ્યા પછી, તેમણે બીજા ઈક્વીટી શેર વર્ષ ર૦૧પ અને ર૦૧૬ માં શેર દીઠ રૂ. પ૦ થી રૂ. ૯૧ના ભાવે આપેલ હતા. આ ઉપરાંત સપ્ટેમ્બર ર૦૧૭ માં એક શેર પર ર૦ શેર બોનસ આપેલ હતા. ફેબ્રુઆરી ર૦૧૮માં તેમણે એક શેર પર ૯ શેર બોનસ આપેલ હતા. પ્રમોટર્સ દ્વારા શેરના સંપાદનની સરેરાશ કિંમત શેર દીઠ રૂ.૧ છે. આ ઈસ્યુ બાદ આ કંપનીની હાલની ભરપાઈ થયેલ મૂડી જે રૂ. ૧૫.૦૦ કરોડ છે તે વધીને રૂ. ૨૦.૪૦ કરોડ થશે. તેમનો હાલનો ઈકવીટી ડેબ્ટ રેશિયો ૦.૧૨ઃ ૧ છે.